***– Συμβολικές εικόνες****: Εικόνες από την καθημερινή ζωή που βοηθούν να προσεγγίσουν οι απλοί άνθρωποι τις μεγάλες αλήθειες του Θεού. π.χ. η λέξη παράδεισος δεν εκφράζει μόνο έναν κήπο αλλά και την κατάσταση μέσα στην οποία ο άνθρωπος απολαμβάνει την ευτυχία που του παρέχει ο Θεός.*

–  ***Ανθρωπομορφικές εκφράσεις****: Περιγραφές του Θεού με ανθρώπινες ιδιότητες, που βοηθούν τους ανθρώπους να καταλάβουν καλύτερα τις ενέργειες του Θεού. π.χ. «Ο Θεός έπλασε τον άνθρωπο»! Μα ο θεός δεν έχει ανθρώπινο σώμα, χέρια ή πόδια κλπ. Απλώς θέλει ο συγγραφέας να δώσει έμφαση στην ιδιαίτερη φροντίδα που έδειξε ο Θεός για τη δημιουργία του ανθρώπου.*

**Η δημιουργία του κόσμου**

* Ο κόσμος γύρω μας είναι ένα θαυμάσιο δημιούργημα.
* Γι’ αυτό πήρε αυτό το όνομα που σημαίνει «στολίδι» (κόσμημα).
* Στο πρώτο βιβλίο της Παλαιάς Διαθήκης, τη Γένεση, μάς περιγράφει πώς φτιάχτηκαν όλα και για ποιό σκοπό.
* Η Γένεση δεν είναι επιστημονικό βιβλίο αλλά θεολογικό. Γι’ αυτό και σκοπό έχει να μάς δείξει ποιός είναι ο δημιουργός του κόσμου.
* Πριν από την ύπαρξη κάθε τι υλικού υπήρχε ο Θεός.
* Ο Θεός είναι πρόσωπο, άρα έχει λογική, συναίσθημα και θέληση. Με αυτά τα τρία χαρίσματα έφτιαξε τον κόσμο.
* Ο Θεός είναι παντοδύναμος, αφού ότι έλεγε αμέσως γινόταν πράξη.
* Ο Θεός είναι πάνσοφος, μια και δημιούργησε τον κόσμο με τέτοιο τρόπο που να μπορεί να υπάρχει σ’ αυτόν η δυνατότητα της ζωής και όλα να είναι αρμονικά συνδεδεμένα μεταξύ τους.
* Στο τέλος της δημιουργίας έφτιαξε τον άνθρωπο, ως κυβερνήτη του σύμπαντος.

**Ο δημιουργός σύμφωνα με τη Γένεση.**

**Συμβολικές και ανθρωπομορφικές εκφράσεις**

Η «Γένεση» είναι γεμάτη από συμβολικές και ανθρωπομορφικές εκφράσεις.

Με τις ανθρωπομορφικές εκφράσεις οι απλοί άνθρωποι μπορούν να κατανοήσουν ότι:

* ο Θεός δεν είναι ένα άψυχο υλικό σώμα
* Αντίθετα αγαπά, σκέφτεται, δημιουργεί τον κόσμο σύμφωνα με το σχέδιό Του.

**Οι «δημιουργικές» ημέρες**

Εντύπωση προκαλούν οι ημέρες της Δημιουργίας. Ασφαλώς δεν πρόκειται για ημέρες, με τη σημερινή έννοια του όρου, των 24 ωρών! Είναι ένας από τους πολλούς συμβολισμούς.

Στην πραγματικότητα πρόκειται για μακρά χρονικά διαστήματα, εκατομμυρίων και χιλιάδων ετών, όπως μας διδάσκει και η παλαιοντολογία.

Το έχει πει και η Αγία Γραφή «μια ημέρα ως χίλια έτη Κύριε»!

**Η δημιουργία είναι καλή**

Στο τέλος της κάθε ημέρας ο Θεός αξιολογούσε τα δημιουργήματά Του. Βεβαίως όλα «ήταν πολύ καλά».

–        Υπήρχε τάξη, αρμονία και λειτουργικότητα στον κόσμο

–        Παρά τις διαφορές τους τα δημιουργήματά Του ήταν τέλεια συναρμοσμένα

–        Ο κόσμος είναι τέλειος, καλός και ωραίος.

–        Πώς αλλιώς θα μπορούσε να ήταν, αφού και ο Θεός είναι τέλειος και καλός

**Επιστήμη και Παλαιά Διαθήκη.**

* Η Παλαιά Διαθήκη γράφτηκε για τους ανθρώπους της εποχής της. Οι συγγραφείς της είχαν άλλη εικόνα για το σύμπαν απ’ αυτή που γνωρίζουμε σήμερα.
* Σκοπός τους ήταν να περιγράψουν τη φροντίδα του Θεού για τη σωτηρία του ανθρώπου και όχι να γράψουν επιστημονικές θεωρίες.
* Γι’ αυτό οι Πατέρες της Εκκλησίας (Μ. Βασίλειος) υποστηρίζουν ότι όσα μάς λένε οι φυσικοί επιστήμονες για την προϊστορία της γης πρέπει να τα δεχόμαστε αν αποδεικνύονται.
* Απ’ την άλλη οι επιστήμονες δε έχουν δικαίωμα να πάνε πριν από την «Αρχή», μια και δεν είναι το αντικείμενό τους, αφού δεν υπήρχε ύλη.

|  |
| --- |
| **Τι     δεν πρέπει να ξεχάσω:**1. Στόχος του πρώτου βιβλίου της Π.Δ., της     Γενέσεως, είναι να καταλάβουν οι άνθρωποι ότι ο Δημιουργός υπήρχε πριν από     την ύπαρξη του κόσμου και είναι η αιτία της δημιουργίας.
2. Η Γένεσις είναι γεμάτη από συμβολισμούς και ανθρωπομορφικές εκφράσεις, ώστε να γίνει πιο κατανοητό ότι ο Θεός δημιούργησε τον κόσμο και ο ίδιος δεν είναι στοιχεί του κόσμου.
3. Ο     Θεός δεν εγκατέλειψε τα δημιουργήματά του αλλά συνεχώς φροντίζει για την τάξη     και την αρμονία της δημιουργίας και την ευτυχία του κόσμου
 |

**«Ας φτιάξουμε τον άνθρωπο»**

Η Γένεση μας αποκαλύπτει ότι ο Θεός δημιούργησε τον άνθρωπο με ξεχωριστή φροντίδα

–        Ενώ όλα τα άλλα όντα δημιουργήθηκαν με ένα Του λόγο, ο άνθρωπος «πλάστηκε» από τον Θεό.

–        Για τον άνθρωπο συνεργάστηκαν και τα τρία πρόσωπα της Αγίας Τριάδος

–        Κυρίως, όμως, ο άνθρωπος πλάστηκε κατ’ εικόνα και καθ’ ομοίωση του Θεού και στολίστηκε με ιδιαίτερα χαρίσματα.

**Η έννοια του κατ’ εικόνα**

Ο άνθρωπος είναι πλασμένος κατ’ εικόνα (σύμφωνα με την εικόνα) του Θεού

* Έχει αθάνατη ψυχή, κάτι που δεν έχει άλλο πλάσμα
* Έχει προσωπικότητα, δηλαδή μπορεί να αγαπά να σκέφτεται και να ενεργεί.
* Το κυριότερο χάρισμα είναι η δυνατότητα να παίρνει ελεύθερα αποφάσεις  για το μέλλον του και να μην ελέγχεται από αναγκαστικούς φυσικούς νόμους (αυτεξούσιο).

**Πώς μπορεί να ομοιάσει με τον Θεό.**

Αν ο άνθρωπος καταφέρει να καλλιεργήσει τα χαρίσματα του κατ’ εικόνα, μπορεί με τη βοήθεια του Θεού να πλησιάσει τον Θεό και να του μοιάσει, στην αιωνιότητα, την Αγάπη και την Ευτυχία.

Αυτή τη δυνατότητα οι σοφοί Πατέρες της Εκκλησίας την ονόμασαν «θέωση».

**Η δημιουργία της γυναίκας**

Η Γένεση παρουσιάζει τη διήγηση για τη δημιουργία της Γυναίκας με πολύ παραστατικό τρόπο. Τα κύρια χαρακτηριστικά της είναι

–        Η Εύα πλάστηκε από το πλευρό του Αδάμ. Αυτό σημαίνει ότι είναι ισότιμη με τον άνδρα, με τα ίδια δικαιώματα και τον ίδιο σκοπό, τη θέωση.

–        Η ισοτιμία αυτή δεν εξαφανίζει τα ιδιαίτερα χαρακτηριστικά των δύο φύλων αλλά δείχνει ότι ο άνδρας  και η γυναίκα αλληλοσυμπληρώνονται

–        Η γυναίκα είναι η ολοκλήρωση του ανθρώπου, βοηθός του άνδρα, όμοιός του.

–        Με τη γυναίκα ολοκληρώνεται η δημιουργία, μια και τώρα πια ο άνθρωπος δεν είναι μόνος στη γη και μπορεί να ζήσει ευτυχισμένος.

**Η σχέση του ανθρώπου με τον συνάνθρωπο**

Μέσα από τη διήγηση για τη δημιουργία της γυναίκας μαθαίνουμε και για τον τρόπο, με τον οποίο πρέπει να συνυπάρχουν οι άνθρωποι.

–        Όλοι είμαστε πλασμένοι από τον ίδιο δημιουργό. Είμαστε παιδιά του Θεού και αδέρφια μεταξύ μας.

–        Όλοι οι άνθρωποι είναι ίσοι μεταξύ τους και ισότιμοι στη ζωή.

–        Πρέπει να ζήσουμε ενωμένοι και αγαπημένοι μεταξύ μας χωρίς να αδικεί ο ένας τον άλλον, αλλά να βοηθά ο ένας τον άλλο.

**Η σχέση του ανθρώπου με το φυσικό περιβάλλον**

Ο Θεός έβαλε τον άνθρωπο σε ένα μεγάλο κήπο, τον Παράδεισο. Εκεί του έδωσε την εντολή να εργάζεται και να φυλάσσει τον Παράδεισο.

–        Ο άνθρωπος ήταν σαν ένας βασιλιάς της κτίσης. Γι’ αυτό ο Θεός του είπε να δώσει ονόματα στα ζώα.

–        Με την εργασία του θα μπορούσε να ζήσει χωρίς να του λείπει τίποτε.

–        Ταυτόχρονα έπρεπε να προσέχει τη δημιουργία του Θεού και να μην επιδιώκει να την καταστρέψει, δήθεν για να κερδίσει περισσότερα.

|  |
| --- |
| **Τι     δεν πρέπει να ξεχάσω:**1. Ο Θεός έφτιαξε τον άνθρωπο με ιδιαίτερη     φροντίδα. Ενώ τα άλλα όντα «είπε και εγένοντο» τον άνθρωπο τον «έπλασε».
2. Ο άνθρωπος πλάστηκε κατ’ εικόνα του     θεού, έχει θεϊκά χαρίσματα, προσωπικότητα και δυνατότητα να αποφασίζει μόνος     του για τις πράξεις του.
3. Σκοπός του ανθρώπου είναι να φτάσει στο     καθ’ ομοίωσιν, στη θέωση.
4. Τα δύο φύλα πλάστηκαν από το Θεό και     είναι ισότιμα και αλληλοσυμπληρώνονται
5. Ο άνθρωπος, για να ζει ευτυχισμένος     πρέπει να αγαπά τους συνανθρώπους του, να συνεργάζεται μαζί τους και να     απολαμβάνει χωρίς εγωισμό και αρπακτική διάθεση τα αγαθά της γης.
 |

***Λεξιλόγιο:***

–        ***Αδάμ:****Ο πρώτος άνθρωπος. Το όνομά του σημαίνει χωματένιος. Δηλώνει τη στενή σχέση του ανθρώπινου σώματος με την υπόλοιπη δημιουργία.*

–        ***Εύα:****Η πρώτη γυναίκα. Το όνομά της σημαίνει ζωή. Αυτό σημαίνει ότι χωρίς τη γυναίκα δεν μπορεί να υπάρξει ζωή στη γη. Είναι λοιπόν απαραίτητη!*

–        ***Παράδεισος:****Η λέξη είναι περσική και σημαίνει κήπος. Είναι μια συμβολική εικόνα που εκφράζει με κατανοητό τρόπο την κατάσταση ευτυχίας που ζούσε ο άνθρωπος όταν ήταν κοντά στο θεό.*

**Η εντολή της άσκησης**

Ο Θεός έδωσε μια εντολή στους ανθρώπους, να μην γευθούν τους καρπούς της γνώσης του κακού

–        Αυτή η εντολή δε στερούσε την ελευθερία του ανθρώπου, μια και ο άνθρωπος μπορούσε να αποφασίσει αν θα την ακολουθήσει ή όχι.

–        Καρπός της γεύσης του κακού θα ήταν ο θάνατος, κάτι που θα άλλαζε την σχέση του ανθρώπου με το Θεό.

–        Η εντολή δεν αφορούσε κανένα «μήλο» αλλά συμβολίζει την προσπάθεια για να μη μπει το κακό στον κόσμο.

–        Το κακό ήταν μέχρι τότε άγνωστο στη δημιουργία (όλα ήταν «καλά λίαν»), μόνο του καλού είχε γνώση ο άνθρωπος.

Με την εντολή αυτή ο θεός έδειξε πόσο εμπιστοσύνη είχε στον άνθρωπο μια και του άφηνε το δικαίωμα να επιλέξει μόνος του.

**Ο άνθρωπος επιλέγει το κακό**

Παρόλο που ο άνθρωπος γνώριζε την εντολή και τις συνέπειές τις (πνευματικός και ψυχικός θάνατος) τελικά δεν αποφάσισε να μείνει κοντά στο Θεό.

–        Πρώτη η γυναίκα παρασύρθηκε από τον εγωισμό της και δεν πίστεψε στα λόγια του Δημιουργού αλλά στα λόγια του διαβόλου

–        Λίγο μετά και ο άνδρας αντί να δείξει ανδρισμό και πυγμή και να διορθώσει τη γυναίκα, παρασύρθηκε από την πονηριά της γυναίκας και επέλεξε το κακό.

–        Το φταίξιμο το είχαν ολοκληρωτικά οι άνθρωποι μια και ο πειρασμός δεν τους ανάγκασε να επιλέξουν το κακό, απλώς τους είπε επίτηδες ψέματα, παρόλο που και ο πειρασμός και οι άνθρωποι γνώριζαν τι θα συμβεί αν επέλεγαν το κακό.

**Οι συνέπειες από την παρακοή**

Οι συνέπειες ήταν πολύ σοβαρές. Ο θάνατος και η φθορά μπήκε στη ζωή των ανθρώπων με δικό τους λάθος. Τώρα πια ο πόνος, ο φόβος , η λύπη, ο θάνατος συντροφεύουν τον άνθρωπο για όλη του τη ζωή.

**Διακοπή των σχέσεων των ανθρώπων με τον Θεό, τον συνάνθρωπο και το περιβάλλον.**

Μετά την «πτώση» άρχισαν να εισέρχονται στη ζωή του ανθρώπου όλα τα κακά. Η Γένεση περιγράφει συμβολικά τη δυστυχία που βρήκε τον άνθρωπο.

–        Με τη διήγηση του Κάιν και του Άβελ φαίνεται πόσο κακό έκανε η πτώση στις σχέσεις μεταξύ των ανθρώπων. Πλέον η εχθρότητα κυριαρχεί.

–        Με τη διήγηση του κατακλυσμού φαίνεται η απιστία των ανθρώπων αλλά και η φροντίδα του Θεού για τη σωτηρία των πιστών.

–        Με τη διήγηση του Πύργου της Βαβέλ φαίνεται πως ο εγωισμός των ανθρώπων τους οδήγησε στη μη κατανόηση και την απομάκρυνση μεταξύ τους.

|  |
| --- |
| **Τι     δεν πρέπει να ξεχάσω:**1. Ο άνθρωπος ζούσε στον Παράδεισο σε     αρμονία με τον Θεό, τον συνάνθρωπο και τη φύση, ως εικόνα του Θεού και με     στόχο τη θέωση
2. Ο Θεός έδωσε το μεγαλύτερο αγαθό στον     άνθρωπο, την ελευθερία του, ώστε ο άνθρωπος να γίνει ικανός να ζει κοντά     Του
3. Ο άνθρωπος επέλεξε ελεύθερα την παρακοή     και την απομάκρυνση από το Θεό, παρασυρμένος από τον εγωισμό και την     απιστία του.
4. Έτσι μπήκε πια στη ζωή του η φθορά και     ο θάνατος.
 |

***Λεξιλόγιο:***

–        ***Δέντρο της γνώσης του καλού και του κακού****: Ασφαλώς το δέντρο αυτό δεν ήταν «μηλιά» ή ό,τι άλλο φαντάζονται οι άνθρωποι. Είναι ένας συμβολισμός για την απουσία του κακού από τον Παράδεισο. Ο άνθρωπος μες στον Παράδεισο γνώριζε μόνο το καλό. Η εμπειρία του κακού είναι σαν ένα μολυσματικό μικρόβιο που αν μπει στο αίμα μας αρρωσταίνουμε.*

–        ***Φίδι****: Συμβολισμός για το κακό. Επιλέχτηκε το φίδι (αν και τα φίδια ως δημιουργήματα του θεού δεν είναι κακά) επειδή ελίσσεται και σέρνεται, ιδιότητες που έχει ο πονηρός και κακός άνθρωπος.*

*.*